
						OPĆINSKOM SUDU U ŠIROKOM BRIJEGU 


Na temelju čl. 45. st. 2. t. h) i  čl. 241. st. 1. ZKP-a F BiH, podižem


O P  T  U  Ž  N  I  C  U
Protiv:
            F. G., rođenog 1998. godine u Mostaru, neosuđivan.

Da je:

	 Nakon što je prethodno na njemu poznat način nabavio zelenu suhu biljnu NN materiju koja svojim izgledom asocira na opojnu drogu tipa „Marihuana“ svjestan da se radi o opojnoj drogi i da je posjedovanje iste zakonom zabranjeno, protivno odredbi čl. 4. i čl. 19. Zakona o sprječavanju i suzbijanju opojnih droga (''Sl. glasnik BiH'' broj 8/06, 103/08 i 51/11), htijući to, istu zelenu suhu biljnu NN materiju u jednoj prozirnoj PVC vrećici držao  kod sebe sve do dana 12.09.2023. godine kada je oko 21,18 sati  u mjestu Knešpolje, Široki Brijeg, dok se nalazio na mjestu suvozača u motornom vozilu marke Renault, Clio, reg. oznaka … kojim je upravljao I. G., kontroliran od strane policijskih službenika PU Široki Brijeg,  kojima je tom prilikom dobrovoljno predao jednu prozirnu PVC vrećicu u kojoj se nalazi  suha biljna NN materija, da bi se  naknadnim vještačenjem  utvrdilo da   biljna materija ukupne neto mase  2,523 grama   sadrži psihoaktivnu supstancu  tetrahidrokanabinol (THC) u masenom  udjelu većem od zakonom propisanog (0,2 %)  te predstavlja  opojnu drogu Cannabis sativa L, a Cannabis sativa L i  tetrahidrokanabinol (THC) su na Popisu  opojnih droga,  psihotropnih tvari, biljaka iz kojih  se može dobiti opojna droga i prekursor, Zakona   o sprječavanju i suzbijanju zlouporabe opojnih droga (''Sl. glasnik BiH'' broj 8/06, 103/08 i 51).
	
	Dakle, da je neovlašteno posjedovao opojnu drogu,
	
[bookmark: __DdeLink__192_4126848418][bookmark: __DdeLink__913_2491071480]	Čime da je počinio kazneno djelo Posjedovanje i omogućavanje uživanja opojnih droga iz čl. 239. st. 3. KZ F BiH.

